|  |  |
| --- | --- |
| ***Kápolnásnyék Község Polgármestere***  ***2475 Kápolnásnyék, Fő utca 28.***  ***Tel.: 22/574-100, Fax: 22/368-018***  ***e-mail: polgarmester@kapolnasnyek.hu*** |  |

Ügyiratszám: K/3125-26/2020

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: Döntés környezeti értékelés elkészítésének szükségességéről a településrendezési eszközök módosításával összefüggésben, Kápolnásnyék község településszerkezeti tervéről szóló 137/2018. (XI.19.) számú határozat módosításáról

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

## Rendelet

**Határozat**  xnormatív határozat

határozat

Az előterjesztés a kifüggesztési helyszínen közzétehető:

igen x

nem

1. Kápolnásnyék Község Önkormányzatának Képviselő-testülete 28/2020.(VI.5.), 49/2020.(VII.15.) és 60/2020. (VIII.3.) határozatával döntött a község településrendezési eszközeinek (a 436/2 hrsz-ú, a 0173 hrsz-ú, valamint a 800 és 801 hrsz-ú ingatlanokat érintő) módosításáról. A módosítási folyamat a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: Kormányrendelet) 42.§-a szerinti tárgyalásos eljárás szabályai szerint zajlott.

A Kormányrendelet 16.§ (5) bekezdése értelmében a településszerkezeti terv és a helyi építési szabályzat módosítása esetén a tervezési feladatnak megfelelő tartalommal kell elkészíteni a megalapozó vizsgálatot és az alátámasztó javaslatot. Az alátámasztó javaslat tartalmi követelményeit a Kormányrendelet 3. melléklete tartalmazza, melynek 41. pontja értelmében – környezeti vizsgálati kötelezettség esetén – része a környezeti értékelés.

A környezeti értékelésre vonatkozó jogszabályi rendelkezéseket az egyes tervek, illetve programok környezeti vizsgálatáról szóló 2/2005. (I. 11.) Kormányrendelet (a továbbiakban: Tpkv.) tartalmazza. A Tpkv.1. § (3) bekezdése alapján a fenti módosítás esetében eseti meghatározás alapján dönthető el a környezeti vizsgálat szükségessége. A Tpkv. 4. § (2) bekezdésében foglaltaknak megfelelően a döntéshez kikértük a Tpkv-ben meghatározott közigazgatási szervek véleményét arról, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás. A megkeresett, környezet védelméért felelős szervek közül a választ adók egyike sem tartja szükségesnek környezeti vizsgálat lefolytatását. A Fejér Megyei Kormányhivatal Állami Főépítészi Iroda Állami Főépítésze a Kápolnásnyék 436/2 hrsz-ú ingatlan tekintetében tartotta volna szükségesnek a környezeti vizsgálat lefolytatását, azonban az ingatlanra vonatkozóan a jelenlegi eljárásban nem történik módosítás.

A Tpkv. 4. § (1) bekezdése szerint a várható környezeti hatás jelentőségét a Tpkv- ben előírt szempontok és a beérkezett, az előterjesztéshez mellékelt vélemények figyelembevételével kell eldönteni. A környezet védelméért felelős szervek véleménye szintén az előterjesztés mellékletét képezi.

A Tpkv. 5. § (1)-(3) bekezdése értelmében „Ha a kidolgozó véleménye a környezeti vizsgálat szükségességéről eltér a környezet védelméért felelős szervek 4. § szerint megkapott véleményétől, a kidolgozó végleges döntését megelőzően az indokok tisztázása érdekében megbeszélést tart az érintett szervekkel. A kidolgozó hivatalos értesítőjében vagy más, a nyilvánosság tájékoztatására alkalmas egyéb módon, továbbá ha van honlapja, azon is nyilvánosságra hozza döntését és annak indokait, továbbá, ha a környezet védelméért felelős szervek 4. § szerint megkapott véleményétől eltérően úgy döntött, hogy a környezeti vizsgálat nem szükséges, az eltérés tényét is. Döntéséről és indokairól a kidolgozó értesíti a várható környezeti hatások jelentőségének eldöntésébe bevont környezet védelméért felelős szerveket.

Tekintettel arra, hogy a környezetvédelemért felelős szervek egyhangúan szükségtelennek vélelmezték a környezeti vizsgálat lefolytatását, a döntési javaslatom az, hogy a környezeti értékelés elkészítése a 0173 hrsz-ú, valamint a 800 és 801 hrsz-ú ingatlanokat érintő településrendezési eszközök módosítása során nem szükséges.

1. Kápolnásnyék Község Önkormányzatának Képviselő-testülete a 137/2018. (XI.19.) számú határozatával hagyta jóvá a község településszerkezeti tervét, melyet módosítani szükséges a 0173 hrsz-ú ingatlan övezeti besorolásának változása miatt. A 0173 hrsz-ú, református egyház tulajdonában álló terület eredeti övezeti besorolása Védelmi erdőterület (Ev) volt, ez változott Különleges beépítésre nem szánt temető területre (Kb-T).

Az Állami Főépítész FE/ÁF/00165-21/2020. szám alatt kiadta záró szakmai véleményét a településrendezési eszközök módosításával kapcsolatosan. A 017 hrsz-ú módosítással kapcsolatban az állami főépítész szakmai véleménye egyetértő. (Az Állami Főépítész záró szakmai véleménye az előterjesztéshez csatolva.)

Kápolnásnyék, 2020.november 20.

Podhorszki István

polgármester

**Határozati javaslat**

Kápolnásnyék Község Önkormányzat Képviselő-testületének hatáskörében eljáró

Kápolnásnyék Község Önkormányzat Polgármesterének

……/2020. (XI. 20.)

határozata

Döntés környezeti értékelés elkészítésének szükségességéről a településrendezési eszközök módosításával összefüggésben

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.11.04. napjától hatályban van a veszélyhelyzet kihirdetéséről szóló 478/2020.(XI.03.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fentiekre tekintettel Kápolnásnyék Község Polgármestere az alábbi döntést hozza:

Kápolnásnyék Község Önkormányzatának Polgármestere a környezetvédelemért felelős szervektől beérkezett véleményének figyelembevételével megállapítja, hogy a településrendezési eszközök módosításának alátámasztó munkarészeként az egyes tervek, illetve programok környezeti vizsgálatáról szóló 2/2005. (I.11.) Korm. rendelet szerinti környezeti értékelés elkészítése nem vált szükségessé.

Felkéri a jegyzőt, hogy a határozat végrehajtásához szükséges intézkedéseket tegye meg.

A határozat végrehajtásáért felelős: Podhorszki István polgármester, Szabóné Ánosi Ildikó jegyző

A határozat végrehajtásának határideje: azonnal

Kápolnásnyék Község Önkormányzat Képviselő-testületének hatáskörében eljáró

Kápolnásnyék Község Önkormányzat Polgármesterének  
…/2020.(XI.20.)

határozata

Kápolnásnyék község településszerkezeti tervéről szóló   
137/2018. (XI.19.) számú határozat módosításáról

Kápolnásnyék Község Önkormányzat Polgármestere a veszélyhelyzet kihirdetéséről szóló 478/2020.(XI.03.) Korm. rendelet, és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése, valamint az épített környezet alakításáról és védelméről szóló 1997. évi LXXVIII. törvény 6.§ (1) bekezdés alapján az alábbi döntést hozza:

1. Kápolnásnyék Község Önkormányzat Képviselő-testülete a 137/2018. (XI.19.) számú határozattal jóváhagyott településszerkezeti tervet módosítja.
2. A Településszerkezeti Terv Leírását jelen határozat 1. melléklete szerinti TSZT-M tervlapon lehatárolt területre vonatkozóan módosítja az alábbiak szerint:

* különleges beépítésre nem szánt temető terület kijelölése a Vörösmarty utca déli végétől nyugatra.

1. A Településszerkezeti Terv 6. melléklete szerinti szerkezeti tervlap hatályát veszti, helyébe jelen határozat 1. melléklete szerinti szerkezeti tervlap (TSZT) lép.
2. Jelen módosítás során Kápolnásnyék területfelhasználása az alábbiak szerint változik:

|  |  |  |
| --- | --- | --- |
| **Területfelhasználás** | | **Terület (ha)** |
| **meglévő** | **tervezett** |
| Ev  Védelmi erdőterület | Kb-T  Különleges beépítésre nem szánt temető terület | 1,45 |

1. A módosítás során a Településszerkezeti Terv 3. melléklete szerinti területi mérleg az alábbiak szerint változik:

|  |  |  |  |  |  |  |  |
| --- | --- | --- | --- | --- | --- | --- | --- |
| **TERÜLETI MÉRLEG – A JELEN TSZT SZERINT** | | | | | | | |
| **Területfelhasználási egység** | | **ha** | | **[%]** | | **Kápolnásnyék közigazgatási területe** | **4150 ha** |
| **Beépítésre szánt terület** | | | | | |  | |
| Kisvárosias lakóterület | Lk | 5,83 | | 0,14 | |
| Kertvárosias lakóterület | Lke | 147,39 | | 3,66 | |
| Falusias lakóterület | Lf | 100,00 | | 2,49 | |
| Településköz-pont terület | Vt | 32,39 | | 0,81 | |
| Intézményi terület | Vi | 4,61 | | 0,11 | |
| Kereskedelmi, szolgáltató terület | Gksz | 141,12 | | 3,51 | |
| Üdülőházas terület | Üü | 1,00 | | 0,02 | |
| Különleges terület sportterület | K-Sp | 0,92 | 29,37 | 0,02 | 0,73 |
| Különleges terület rekreációs terület | K-Rek | 20,38 | 0,51 |
| Különleges terület temető területe | K-T | 1,65 | 0,04 |
| Különleges terület mezőgazdasági üzemi terület | K-Mü | 6,42 | 0,16 |
| **Beépítésre nem szánt terület** | | | | | |
| Közúti közlekedési terület | KöU | 54,60 | | 1,36 | |
| Kötöttpályás közlekedési terület | KöK | 25,02 | | 0,62 | |
| Közműterület | KöM | 0,93 | | 0,02 | |
| Zöldterület-közkert | Zkk | 4,46 | | 0,11 | |
| Védelmi erdőterület | Ev | 54,20 | | 1,35 | |
| Közjóléti erdőterület | Ek | 1,82 | | 0,05 | |
| Általános mezőgazdasági terület | Má | 3238,40 | | 80,51 | |
| Kertes mezőgazdasági terület | Mk | 114,88 | | 2,86 | |
| Vízgazdálkodási terület | V | 11,64 | | 0,29 | |
| Különleges, beépítésre nem szánt terület – sportterület | Kb-Sp | 4,96 | 53,23 | 0,12 | 1,32 |
| Különleges, beépítésre nem szánt terület - nagy zöldfelületi arányú közösségi célú terület | Kb-Z | 0,99 | 0,02 |
| Különleges, beépítésre nem szánt terület – rekreációs terület | Kb-Rek | 45,83 | 1,14 |
| Különleges, beépítésre nem szánt terület – temető | Kb-T | 1,45 | 0,04 |

1. A módosítás során a Településszerkezeti Terv 5. melléklete szerinti biológiai aktivitásérték a következő módon változik:

|  |  |  |  |  |  |
| --- | --- | --- | --- | --- | --- |
| **137/2018. (XI.19.) határozattal meghatározott területfelhasználás** | **Biológiai aktivitás értékmutató** | **Tervezett területfelhasználás** | **Biológiai aktivitás értékmutató** | **Terület nagyság (ha)** | **Számított biológiai aktivitás érték** |
| Védelmi erdőterület | 9 | Különleges beépítésre nem szánt terület - temető | 6 | 1,45 | **-4,35** |
| **Össz:** | | | | | **-4,35** |

1. A 314/2012. (XI. 8.) Korm. rendelet 9.§ (9) bekezdésében rögzítettek alapján a biológiai aktivitásérték az alábbiak szerint változik:

|  |  |
| --- | --- |
| **14/2018. (XI.20.)** határozattal elfogadott településszerkezeti terv | **+194,71** |
| …/2020.(...) határozattal elfogadott településszerkezeti terv  (jelen módosítás) | **-4,35** |
| **Össz:** | **+190,36** |

1. Jelen határozat az elfogadását követő napon lép hatályba.
2. Felkéri a jegyzőt, hogy a határozat végrehajtásához szükséges intézkedéseket tegye meg.

A határozat végrehajtásáért felelős: Podhorszki István polgármester, Szabóné Ánosi Ildikó jegyző


A határozat végrehajtásának határideje: azonnal

Kápolnásnyék, 2020. november 20.

Podhorszki István  Szabóné Ánosi Ildikó

polgármester jegyző

…/2020.(XI.20.) határozat 1. melléklete



Előterjesztés 1. melléklete

